b'\n_START_ARTICLE_\nVevericam ni\xc4\x8d ne uide\n_START_SECTION_\nVsebina\n_START_PARAGRAPH_\nZbirka trinajstih zgodb Vevericam ni\xc4\x8d ne uide govori o odra\xc5\xa1\xc4\x8danju ter njegovih prijetnih in neprijetnih straneh. V zgodbah nastopajo junaki z istimi imeni, vendar so osebe vsaki\xc4\x8d razli\xc4\x8dne. Zgodbe pripovedujejo o razli\xc4\x8dnih dru\xc5\xbeinskih usodah. Pripovedi so zdru\xc5\xbeene v tenko\xc4\x8dutno idejno celoto, ki se osredoto\xc4\x8da na nevarnosti iskanja bivanjskega prostora med dejanskostjo in domi\xc5\xa1ljijo.\n_START_SECTION_\nV filmu\n_START_PARAGRAPH_\nMotivi iz zgodbe Grobar\xc4\x8dek so na\xc5\xa1li svoje mesto v stranski zgodbi celove\xc4\x8dernega filma re\xc5\xbeiserja Janeza Lapajneta Osebna prtljaga iz leta 2009, pri katerem je bil Nejc Gazvoda soscenarist, knji\xc5\xbeni izvod zbirke Vevericam ni\xc4\x8d ne uide pa se je zna\xc5\xa1el v nekaterih prizorih v tem filmu.'